《南乡子·北固楼和辛词》
清代·张夏

对面指扬州。尽日无船风浪愁。回首金陵天己暮，休休。

一片降幡出石头。

梗迹任沉浮。不逐渔人下钓钩。草泽英雄曾见否，孙刘。

槛外长江空自流。

作者简介：张夏，字秋韶，江苏无锡人。隐居菰川之上，孝友力学。初从马世奇受经，后入东林书院，从高世泰学。积十馀年，遂入世泰之室。世泰卒，其子弟相与立夏为师，事之如世泰。汤斌抚江苏，至东林，与夏讲学，韪其言。延至苏州学宫，为诸生讲《孝经》、《小学》。退而注《孝经解义》、《小学瀹注》。